Elämää metsässä

Elämää metsässä (, uudempi suomennos nimellä Walden: elämää metsässä) on tunnetun transsendentalistin Henry David Thoreaun kirjoittama kirja, joka on julkaistu vuonna 1854. Se on kirjailijan pohdintaa yksinkertaisesta elämästä luonnollisessa ympäristössä.

Teos on osittain henkilökohtainen julistus itsenäisyydestä, sosiaalinen kokeilu, hengellinen löytöretki, satiiri ja omavaraisuuden ohjekirja. Kirja kertoo Thoreaun kokemuksista kahden vuoden, kahden kuukauden ja kahden päivän ajalta, jolloin hän asui mökissä lähellä Walden Pond -nimistä järveä Massachusettsissa. Mökki sijaitsi metsämaalla, jonka omisti Thoreaun ystävä ja mentori Ralph Waldo Emerson. Kirja puristaa kuluneen ajan yhteen kalenterivuoteen ja käyttää neljän vuodenajan kulumista ihmisen kehityksen vertauskuvana.

Luontoon upottautumisella Thoreau pyrki luomaan henkilökohtaisen itsetutkiskelun kautta objektiivisemman käsityksen yhteiskunnasta. Yksinkertainen elämä ja omavaraisuus olivat Thoreaun muita päämääriä, ja koko hanke sai innoitusta transsendentalismin filosofiasta, joka oli keskeinen teema Yhdysvaltojen romantiikan aikakaudella. Kuten Thoreau kirjassaan ilmaisee selvästi, mökki ei ollut erämaassa vaan kylän laitamilla, parin mailin (3 km) päässä perheen kotoa.

Lähteet

Aiheesta muualla

 Walden, and On The Duty Of Civil Disobedience. HTML, EPUB, Kindle ja TXT -versiot kirjasta  Gutenberg-projektissa. 
 Walden; or, Life in the woods. Digitalisoitu kopio ensimmäisestä painoksesta Internet Archivessa.  
 Walden. Äänitys LibriVoxissa.  

Luokka:Kirjat ympäristönsuojelusta
Luokka:Kirjat politiikasta
Luokka:Kirjat filosofiasta
Luokka:Vuoden 1854 kirjat